b"\n_START_ARTICLE_\nTaxman\n_START_SECTION_\nInspirert av selvangivelsen\n_START_PARAGRAPH_\nGeorge Harrison ble inspirert til \xc3\xa5 skrive sangen Taxman da han oppdaget hvor mye eller lite han hadde tjent etter at ligningskontoret hadde gjort opp selvangivelsen hans. Tilsynelatende beholdt hvert medlem i The Beatles kun 6 prosent av hva de hadde tjent. Som Harrison selv har sagt: \xc2\xabTaxman skrev jeg etter at jeg ble klar over at selv om vi hadde begynt \xc3\xa5 tjente penger ga vi egentlig bort det meste av det i skatt. Det var og er fortsatt typisk.\xc2\xbb Grunnen for dette var at The Beatles l\xc3\xa5 i den h\xc3\xb8yeste skatteklassen i Storbritannia. I et intervju i Playboy i 1984 sa Paul McCartney seg enig med George Harrisons skildring av omstendighetene i sangen Taxman: \xc2\xabGeorge skrev den og jeg spilte gitar p\xc3\xa5 den. Han skrev den i raseri over \xc3\xa5 oppdage hva ligningskontoret hadde gjort. Han hadde ikke tidligere visst hva de gj\xc3\xb8r med pengene dine.\xc2\xbb_NEWLINE_En kr\xc3\xb8ll i teksten oppsto da Harrison kastet inn navn p\xc3\xa5 den dav\xc3\xa6rende britiske statsministeren, Harold Wilson, foruten den framtidige statsministeren Edward Heath. Harrison skilte ikke mellom de to partiene og ga dem begge inn._NEWLINE_I 1987 uttalte Harrison at han hadde v\xc3\xa6rt sv\xc3\xa6rt forn\xc3\xb8yd at McCartney gikk med p\xc3\xa5 \xc3\xa5 spille gitar p\xc3\xa5 sangen. Taxman er en av de f\xc3\xa5 sangene hvor han selv ikke h\xc3\xa5ndterte gitaren, og den gnistrende gitarinnledningen gj\xc3\xb8r \xc3\xa6re p\xc3\xa5 Paul McCartneys multitalent p\xc3\xa5 ulike instrumenter. I referanse til McCartneys frenetiske gitarsolo har Harrison sagt \xc2\xabJeg var glad for \xc3\xa5 Paul spille p\xc3\xa5 Taxman. Om du legger merke til det, s\xc3\xa5 gjorde han en liten indisk sak p\xc3\xa5 den for meg.\xc2\xbb\n_START_SECTION_\nUtgivelsen og etter\n_START_PARAGRAPH_\nSangen ble utgitt p\xc3\xa5 albumet Revolver som den f\xc3\xb8rste og innledende sangen. Selv om John Lennon og Paul McCartney alltid hadde v\xc3\xa6rt mer profilerte l\xc3\xa5tskribenter i gruppa gjorde de ofte plass for noen f\xc3\xa5 Harrison-sanger p\xc3\xa5 hvert album \xe2\x80\x93 p\xc3\xa5 samme m\xc3\xa5te som de fors\xc3\xb8kte \xc3\xa5 f\xc3\xa5 til minst en sang som trommeslageren Ringo Starr kunne synge. Ettersom Taxman var det f\xc3\xb8rste sporet, ble det lagt til en falsk nedtelling helt i begynnelsen. En meget forvrengt stemme teller ned sammen med Harrison, og om man lytter sv\xc3\xa6rt n\xc3\xb8ye kan man h\xc3\xb8re McCartney rope den egentlig nedtellingen under den forvrengte stemmen._NEWLINE_I sangen synger Harrison som om han er ligningsmannen. Denne blir fremstilt som en ondskapsfull person som ser etter kreative muligheter for stjele pengene til folk: \xc2\xabIf you try to sit, I\xe2\x80\x99ll tax your seat\xc2\xbb (Om du fors\xc3\xb8ker \xc3\xa5 sitte vil jeg skattelegge stolsetet). Ligningsmannen ber tilh\xc3\xb8reren \xc3\xa5 v\xc3\xa6re takknemlig for at han ikke g\xc3\xa5r tomhendt unna: \xc2\xabShould five percent appear too small / Be thankful I don't take it all\xc2\xbb (Om fem prosent synes \xc3\xa5 v\xc3\xa6re for lite/ hver takknemlig for at jeg ikke tar alt sammen) og \xc2\xabone for you, nineteen for me\xc2\xbb (ett for deg, nitten for meg) i en kj\xc3\xb8lig referanse til den britiske toppskatten p\xc3\xa5 95 prosent p\xc3\xa5 den tiden. Han g\xc3\xa5r s\xc3\xa5 langt som \xc3\xa5 anbefale de som d\xc3\xb8r \xc3\xa5 oppgi i ligningen de myntene som tradisjonelt blir lagt p\xc3\xa5 \xc3\xb8ynene til den avd\xc3\xb8de: \xc2\xabdeclare the pennies on your eyes\xc2\xbb. Sangen avsluttes med \xc3\xa5 erkl\xc3\xa6re at tilh\xc3\xb8reren jobber for ingen andre enn ham: \xc2\xabAnd you're working for no one but me\xc2\xbb._NEWLINE_Taxman ble en del av Harrisons konsertrepertoar selv etter at The Beatles hadde blitt oppl\xc3\xb8st: p\xc3\xa5 hans turne i Japan i 1991 sammen med Eric Clapton var Taxman en del av settet: \xc2\xabDet er en sang som gjelder fortsatt uansett p\xc3\xa5 det sekstitallet, syttitallet, \xc3\xa5ttitallet eller nittitallet,\xc2\xbb erkl\xc3\xa6rte Harrison. \xc2\xabDet er alltid en ligningsfunksjon\xc3\xa6r.\xc2\xbb_NEWLINE_I USA ble sangen spilt i radioen hver eneste \xc3\xa5r rett f\xc3\xb8r selvangivelsen skulle innleveres 15. april (eller en til tre dager etter den 15. om det var helg eller feriedager). Noen postmenn var kjent for noe ondskapsfullt \xc3\xa5 spille sangen p\xc3\xa5 postkontorets interne lydanlegg de aller siste minuttene hvor selvangivelsen skulle leveres av ettern\xc3\xb8lerne.\n_START_SECTION_\nAndre versjoner\n_START_PARAGRAPH_\nSangen har ogs\xc3\xa5 blitt spilt og innspilt av blant annet Junior Parker, Tom Petty and the Heartbreakers, Stevie Ray Vaughan, og Nickel Creek."